მცხეთის მუნიციპალიტეტის საზოგადოებრივი ჯანდაცვის ცენტრის ძირითადი მიზანია გადამდებ დაავადებათა ეპიდზედამხედველობა და იმუნიზაციის საინფორმაციო სისტემის ფუნქციონირების უზრუნველყოფა, სამედიცინო სტატისტიკური მასალების მოპოვება, ადრეული და სკოლამდელი აღზრდისა და განათლების დაწესებულებებში სანიტარულ-ჰიგიენური ნორმების დაცვის ზედამხედველობა, პარაზიტული დაავადებების დიაგნოსტიკა და პირველადი ეპიდკვლევა, ,,ტუბერკულოზის მართვის“ სახელმწიფო პროგრამის ეპიდზედამხედველობა, C ჰეპატიტის და აივ ინფექცია შიდსის ინტეგრირებული სკრინინგი, ,,დედათა და ბავშვთა ჯანმრთელობის“ სახელმწიფო პროგრამის განხორციელება, თამბაქოს კონტროლის კანონის აღსრულება მუნიციპალიტეტის ტერიტორიაზე, ინფექციურ და პარაზიტულ დაავადებათა საწინააღმდეგო სამედიცინო-პროფილაქტიკური ღონისძიებების ჩატარება(დეზინფექცია, დერატიზაცია, დეზინცექცია)

წარმოგიდგენთ ცენტრის მიერ მ/წლის 10 თვეში შესრულებული სამუშაოს ანგარიშს:

2022 წელს 10 თვის განმავლობაში ჯანდაცვის ცენტრში განსაკუთრებით საშიში ინფექციები არ დაფიქსირებულა. საანგარიშო პერიოდში მცხეთის საზოგადოებრივი ჯანდაცვის ცენტრის მიერ კოვიდ-19 -ის ვირუსზე დაიტესტა 33556 ადამიანი. მათ შორის პოზიტივი აღმოჩნდა 5641 პიროვნება. დაავადებათა ზედამხედველობის ელექტრონულ ინტეგრირებულ სისტემაში დარეგისტრირებული იქნა შემდეგი ინფექციური დაავადებები: სავარაუდო ინფექციური წარმოშობის დიარეა 13, ლაიმის დაავადება 4, ტუბერკულოზი-15, ქრონიკული ჰეპატიტი “ბ“ - 5, „**ც“** ჰეპატიტი 61, ნოზოკომიური პნევმონია -44, შიდსზე გატესტილია 432 პიროვნება, აქედან 20 ორსული. არცერთი დადებითი შემთხვევა არ დაფიქსირებულა. აცრის შემდგომი უჩვეულო რეაქცია 1 შემთხვევაში, ყირიმ-კონგოს ჰემორაგიული ცხელება -1.

გეგმიური იმუნიზაციით ვაქცინირებულ პირთა მოცვის მაჩვენებელი ასეთია: ერთ წლამდე ასაკის ბავშვების საერთო კონტიგენტი შეადგენს 300, მათ შორის აცრილია ჰექსა ვაქცინით 65%, როტა ვაქცინით 50%, პრევენარ 13 -ით - 62%, წწყ1-ით 68%, 18-24 თვის ბავშვების კონტიგენტი 229, აცრილია ტეტრაქსიმ 1-ით 89%, 5 წლის ასაკის კონტიგენტი 366, წწყ2 ვაქცინირებულია 64%, ტეტრაქსიმ 2 -ით 64%. 14 წლის კონტიგენტი შეადგენს 508 ბავშვს, მათგან ტდ ვაქცინით აცრილია 38%, პაპილომა ვაქცინით ვაქცინირებულია 72 გოგონა -11%.

2021 წლის მარტიდან ქვეყანაში დაიწყო და გრძელდება კოვიდვაქცინაცია.

სექტემბერში დაიწყო სეზონური გრიპის საწინააღმდეგო ვაქცინაცია. რისკის ჯგუფებისთვის ცენტრში მიღებული გვაქვს 1500 დოზა ვაქცინა, ყველა ამცრელი დაწესებულება უზრუნველყოფილია ვაქსიგრიპ ტეტრას ვაქცინით, ამ დროისთვის აცრილია 501 პიროვნება.

საანგარიშო პერიოდში ანტირაბიულ კაბინეტს მიმართა ძაღლისა და სხვა ცხოველის მიერ დაზარალებულმა 533 პირმა, პატრონიანი ცხოველის მიერ დაკბენილი იქნა 457 ადამიანი, ხოლო მაწანწალა ცხოველის მიერ 76 ადამიანი. ვაქცინაციის სრული კურსი ჩაუტარდა 41 ადამიანს. პირობითი კურსი 438-ს. ანტირაბიული იმუნოგლობულინით მკურნალობა ჩაუტარდა 28 დაზარალებულს, დაიხარჯა 70 ფლაკონი იმუნოგლობულინი. საზოგადოებრივი ჯანდაცვის ცენტრში საკმარისი რაოდენობით არის სტრატეგიული ვაქცინების და შრატების რაოდენობა (დიფტერიის, გველის შხამის საწ, ბოტულიზმის საწ. შრატი და ანტიტეტანური გამა).

დედათა და ბავშვთა დაცვის პროგრამის საფუძველზე სწრაფი მარტივი კომბინირებული ტესტებით გამოკვლეულია 26 ორსული, არცერთი დადებითი. ინტეგრირებული სკრინინგის პროგრამის ფარგლებში, (რაც გულისხმობს ც ჰეპატიტი, აივ ინფექცია/შიდსი) გამოკვლეული იქნა 2576 ბენეფიციარი. C ჰეპატიტის 8 დადებითი.

მიმდინარე სანიტარული ზედამხედველობა განხორციელდა 30 ზოგადსაგანმანათლებლო სკოლაზე და25 სკოლამდელი აღზრდის ბავშვთა დაწესებულების სანიტარულ-ტექნიკურ მდგომარეობაზე და კოვიდ რეგულაციების შესრულებაზე. გამოვლენილი ნაკლოვანებების შესახებ გაკეთდა მიწერილობები დაწესებულების ხელმძღვანელებზე.

ზედამხედველობა განხორციელდა 14 საყოფაცხოვრებო დანიშნულების ობიექტზე (სილამაზის სალონზე). ყველას დაესახა კონკრეტული ღონისძიებები.

თამბაქოს კონტროლის ფარგლებში 10 თვის განმავლობაში შემოწმდა: 26 სკოლა, 140 სავაჭრო ობიექტი, 2729 სილამაზის სალონი, 5861 ტრანსპორტი, 38 საჯარო დაწესებულება, 79 კაფე-რესტორანი, 34 სასტუმრო.

ჰელმინთებზე კვლევა ჩაუტარდა სულ 58 პირს. ჰელმინთები აღმოაჩნდა 14-ს. მიეცათ სათანადო დანიშნულება.